Afrikaanse Hoër Seunskool - Wikipedia
(Aangestuur vanaf Afrikaans Hoër Seunskool)
28 Januarie 1920
Mnr. Peregrine Joynt
Jan Joubert en Chris Neethling
ongeveer 1 300
Lynwoodweg 1, Pretoria, 0002
Reklame in 1929 vir die verdeling van die skool in ’n afdeling vir seuns en meisies. Dr. Herman van Broekhuizen was destyds die beheerraad se voorsitter.
Nagfoto van die skoolgebou.
Uitstalling wat die skool se geskiedenis dokumenteer.
Die Afrikaanse Hoër Seunskool, ook bekend as Affies, is ’n openbare hoërskool vir seuns in Pretoria, Gauteng, Suid-Afrika, en is geleë oorkant die wêreldbekende rugbystadium en tuisveld van die Blou Bulle, Loftus Versfeld.
Die skool is op 28 Januarie 1920 gestig en merk die totstandkoming van die eerste suiwer Afrikaans-medium skool in Suid-Afrika. Die gebeurtenis vind plaas vyf jaar voor die amptelike erkenning van die Afrikaanse taal. Die skool is deur Suid-Afrika bekend vir sy hoë akademiese standaarde en die leiers wat hulle opgelewer het.
Die skool was oorspronklik in die huis van Generaal Piet Joubert te Visagiestraat 218, Pretoria gehuisves. Teen 1927 het die skool so gegroei dat hulle ’n nuwe skoolterrein benodig het, en is die skool na die huidige terrein van die Afrikaanse Hoër Meisieskool geskuif. Teen die einde van 1927 het hulle die Hogere Oosteindschool, ’n Nederlandstalige skool oorgeneem, ’n verdere teken van die afname in gebruik van Nederlands in Suid-Afrika en die aanvaarding van Afrikaans as primêre onderrigtaal.
Teen 1929 het die huidige geboue kapasiteit bereik en is die besluit geneem om ’n nuwe skool vir die seuns te stig. Die Afrikaanse Hoër Seunskool het so tot stand gekom, die eerste aparte Afrikaanse seuns- en meisieskole in die destydse Transvaal.
Affies se skoollied:
Daar ruis uit Pretoria
die roep tot verre trans
vir jou, ou Afrikaans!
Dit bind ons tesame,
die naam van ons trou
soos berge so stewig gebou vir jou!
jou lig sal ons dra tot ver oor ons wye Suid-Afrika.
Ons staan vir ons Nasie,
ons Taal en ons Land,
Gestaal vir die stryd om jou lig te laat brand.
Ons grootse verlede;
Ons bring jou ons hulde
Woorde en Musiek: Mnr. en Mev. Carel van Heerden (1952)
Affies se erekode:
In ons skool gee ons die ereplek aan God en sy Woord en streef die Christelike lewensbeginsels na.
Ons is dankbaar vir die talente wat ons van God ontvang het en wend dit aan tot sy eer. Ons streef daarna om hulpvaardig te wees en om te dien. Ons gehoorsaam en eer ons ouers en onderwysers en gedra ons hoflik teenoor alle mense, veral teenoor dames en ons meerderes. Ons woord is ons eer. Ons glo in selfbeheersing, selfdissipline, nederigheid en lojaliteit. Ons dien ons skool getrou en handhaaf sy goeie naam met woord en daad. Ons hou onsself en ons omgewing rein en skoon. Ons staan vir ons Taal, ons Nasie en ons Land.
Louis Schmidt (1954) : Springbokrugbyspeler 1958 en 1962, en die oorspronklike Blou Bul
Tonie Roux (1964) : Springbokrugbyspeler 1969 tot 1974
Professor Fransjohan Pretorius (1966) : prominente Suid-Afrikaanse historikus
Johan Buys (1965) : Springbokatleet 1970
Pierre Edwards (1970) : Springbokrugbyspeler 1980, en tans die skoolhoof
Grant Esterhuizen (1994) : Springbokrugbyspeler 2000
Fourie du Preez (2000) : Springbokrugbyspeler 2004 tot 2006
Wynand Olivier (2001) : Springbokrugbyspeler 2006
Pierre Spies (2003) : Springbokrugbyspeler 2006
Jacques Rudolph (1999) : Suid-Afrikaanse internasionale krieketspeler 2003 tot 2006
AB de Villiers (2002) : Suid-Afrikaanse internasionale krieketspeler 2004 tot 2008
Jacques Freitag (2000) : Suid-Afrikaanse Olimpiese hoogspringatleet, goue medalje by die 2003 IAAF wêreldkampioenskappe
Johan Kriek (1976) : Suid-Afrikaanse tennisspeler, twee keer wenner van die Australiese Ope enkelkampioenskap
Danie Visser (1979) : Suid-Afrikaanse tennisspeler, drie keer wenner van die Grand Slam dubbelspel
Faf du Plessis: Proteakrieketspeler en nasionale kaptein
Kruger van Wyk: Titans en Suid-Afrika A krieketspeler
Heino Kuhn: Titans krieketspeler
Johan Roets: Suid-Afrika A en Bulle Super 14 rugbyspeler
Sarel Potgieter: WP rugbyspeler
Derick Kuün: Blou Bulle rugbyspeler
Skipper Badehorst: Natal Sharks rugbyspeler
Edward Coetzee: Natal Sharks rugbyspeler
Nicolaas Alberts: Springbok Sewes rugbyspeler en Cambridge University Triple Blue (Rugby, krieket en atletiek)
Cillié Malan : Predikant in die NG Kerk
Johan Bezuidenhoud : Predikant in 11 gemeentes van die NG Kerk
Affies se amptelike webwerf
Koördinate: 25°45′27″S 28°13′17″O﻿ / ﻿25.75750°S 28.22139°O﻿ / -25.75750; 28.22139
Ontsluit van "https://af.wikipedia.org/w/index.php?title=Afrikaanse_Hoër_Seunskool&oldid=2039149"
Die bladsy is laas op 12 September 2019 om 06:06 bygewerk.